2010 YILDA XALQARO AHAMIYATGA VA DAVLAT AHAMIYATIGA EGA BOʻLGAN UMUMIY FOYDALANILADIGAN AVTOMOBIL YOʻLLARINI TAʼMIRLASh DASTURLARI TOʻGʻRISIDA
(resolution, 2021-02-22)

Oʻzbekiston Respublikasi Prezidentining “2007 — 2010-yillarda umumiy foydalaniladigan avtomobil yoʻllari qurilishini rivojlantirish chora-tadbirlari toʻgʻrisida” 2006-yil 20-dekabrdagi PQ-535-son qaroriga muvofiq, shuningdek yuqori xalqaro talablar va standartlarga javob beradigan avtomobil yoʻllari tarmogʻini yanada rivojlantirish va takomillashtirish, xalqaro ahamiyatga va davlat ahamiyatiga ega boʻlgan umumiy foydalaniladigan avtomobil yoʻllarini xalqaro transport yoʻlaklariga keng integratsiyalashni taʼminlash maqsadida Vazirlar Mahkamasi qaror qiladi: 1. Quyidagilar: 2010-yilda xalqaro ahamiyatga ega boʻlgan umumiy foydalaniladigan avtomobil yoʻllarini mukammal va oʻrtacha taʼmirlash dasturi 1-ilovaga* muvofiq; 2010-yilda davlat ahamiyatiga ega boʻlgan umumiy foydalaniladigan avtomobil yoʻllarini mukammal va oʻrtacha taʼmirlash dasturi 2-ilovaga* muvofiq tasdiqlansin. 2. Ushbu qaror bilan tasdiqlangan dasturlarga (keyingi oʻrinlarda dasturlar deb ataladi) kiritilgan obyektlarni mukammal va oʻrtacha taʼmirlashni moliyalashtirish Oʻzbekiston Respublikasi Moliya vazirligi huzuridagi Respublika yoʻl jamgʻarmasi mablagʻlari hisobiga amalga oshirilishi maʼlumot uchun qabul qilinsin. 3. Oʻzbekiston Respublikasi Moliya vazirligi huzuridagi Respublika yoʻl jamgʻarmasi, “Davarxitektqurilish” qoʻmitasi, Qoraqalpogʻiston Respublikasi Vazirlar Kengashi, viloyatlar, shaharlar va tumanlar hokimliklari: tasdiqlangan dasturlarga kiritilgan obyektlarning loyiha-smeta hujjatlari bir oy muddatda oʻz vaqtida va sifatli ishlab chiqilishini, shuningdek ularning belgilangan tartibda tarmoq va davlat ekspertizasidan oʻtkazilishini; 2010-yil 1-maygacha 1 va 2-ilovalarga kiritilgan yangidan boshlanadigan obyektlar boʻyicha tanlov savdolari oʻtkazilishini va belgilangan tartibda pudrat shartnomalari tuzilishini; “Oʻzavtoyoʻl” davlat-aksiyadorlik kompaniyasi va pudrat yoʻl-qurilish tashkilotlari bilan birgalikda, zarurat boʻlganda ishlarni 2-3 smenada tashkil etishni nazarda tutgan holda, malakali mehnat resurslari jamlanishini; tasdiqlangan dasturlarni amalga oshirish doirasida ajratilgan mablagʻlardan maqsadli foydalanilishi, bajarilayotgan yoʻl-taʼmirlash ishlari, foydalanilayotgan xomashyo va materiallarning sifati, shuningdek qurilish-texnik meʼyorlar va qoidalarga rioya qilinishi yuzasidan qatʼiy nazoratni taʼminlasinlar. 4. Oʻzbekiston Respublikasi Moliya vazirligi huzuridagi Respublika yoʻl jamgʻarmasi, “Oʻzavtoyoʻl” davlat-aksiyadorlik kompaniyasi va “Davarxitektqurilish” qoʻmitasi: pudrat yoʻl-qurilish tashkilotlari bilan birgalikda 1 va 2-ilovalarga kiritilgan obyektlar boʻyicha ishlarni bajarishning kalendar jadvallarini ishlab chiqsinlar va tasdiqlasinlar; har oyda Oʻzbekiston Respublikasi Moliya vazirligi huzuridagi Respublika yoʻl jamgʻarmasining Texnik kengashi va “Oʻzavtoyoʻl” davlat-aksiyadorlik kompaniyasining kengaytirilgan qoʻshma majlislarida pudrat tashkilotlari rahbarlarining tasdiqlangan dasturlarda nazarda tutilgan topshiriqlar va vazifalar bajarilishi toʻgʻrisidagi hisobotlarini eshitib borsinlar; har bir chorak yakunlari boʻyicha Oʻzbekiston Respublikasi Vazirlar Mahkamasiga xalqaro ahamiyatga va davlat ahamiyatiga ega boʻlgan umumiy foydalaniladigan avtomobil yoʻllarini mukammal va oʻrtacha taʼmirlash dasturlari amalga oshirilishi toʻgʻrisidagi yigʻma axborotni taqdim etsinlar. 5. “Oʻzbekneftgaz” milliy xolding kompaniyasi Oʻzbekiston Respublikasi Moliya vazirligi huzuridagi Respublika yoʻl jamgʻarmasi va “Oʻzavtoyoʻl” davlat-aksiyadorlik kompaniyasi bilan kelishilgan, Vazirlar Mahkamasi tomonidan tasdiqlangan jadvallarga muvofiq yoʻlbop suyuq neft-bitumning belgilangan tartibda oʻz vaqtida sotilishini taʼminlasin. 6. Qoraqalpogʻiston Respublikasi Vazirlar Kengashi Raisi, viloyatlar, shaharlar va tumanlar hokimlari zimmasiga: yoʻl harakati xavfsizligi boshqarmalari bilan birgalikda yoʻl-taʼmirlash ishlari olib borilayotgan uchastkalarda avtotransport oqimlari harakati zarur darajada tashkil etilishi; qurilishi tugallangan obyektlarni, mukammal va oʻrtacha taʼmirlangan umumiy foydalaniladigan avtomobil yoʻllari topshirish va ularni foydalanishga qabul qilish boʻyicha tegishli obyektlarni qabul qilish komissiyalari ishida oʻz vakillarining qatnashishi; tasdiqlangan dasturlarning soʻzsiz bajarilishini taʼminlash uchun yoʻl-qurilish texnikasi va mehnat resurslarining dasturlarda nazarda tutilmagan ishlarga jalb etilishini taqiqlagan holda pudrat yoʻl-taʼmirlash tashkilotlariga qulay maishiy va boshqa zarur shart-sharoitlar yaratilishi yuzasidan shaxsiy javobgarlik yuklansin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari B.A. Xoʻjayev zimmasiga yuklansin.